
CUM SĂ SISTEMATIZĂM 

CUPRINSUL: A) Introducere. r. Reluări din trecut. 2. Evenimentele ultime comunale Zu: 
legătură cu sistematizarea Capitalei. 3. De ce se porneşte acum la alcătuirea unui nou plan 
de sistematizare a Capitalei: Planul regional. 

B) Coneretizarea problemei sistematizării. 4. Trei zone de sistematizat: metropola, 
subuybamele şi cea «non aedificandi». 5. Evoluţia viitoare a metropolei şi a suburbanelor., 6. 
Evolutia locuintei. š 

C) Documentarea necesară, 7. Studiile generale şi anchetele prealabile necesare pro- 
gramului. 8. Comisiile de documentare, rolul lor şi mijloacele de documentare. 

D) Programul. o. Elementele de conservat şi indicații asupra punerit lov în alo aţa. 
10. Monumentele istorice, poziţiile pitoveşti, spatiile libere şi plantațiile. 11. Circulaţia şi 
transporturile. 12. Un centru civic în Capitală. 13. Higiena oraşului şi a locuinţei. 14. Lu- 

- cvăvile edilitare. 15. Piesele. proectului şi elementele de sprijin la alcătuirea lov. 


A) xr. In «Arhiva pentru Ştiinţa și Reforma Socială), anul I, pag. 678—707, am 
căutat să arăt cum trebuiă privită la aceă dată (1919) chestiunea sistematizării 
Bucureștiului, adică prin prizma condiţiunilor speciale de realizare dela noi. Am 
vrut să demonstrez atunci că sistematizarea unui oraș, cum este Capitala "Ţării 
noastre, formează o problemă mai mult de ordin social si economic, decât de aplicare 
directă a regulelor artei urbanistice (1) importate din Apus, regule stabilite acolo 
pe calea evolutivă socială. Deaceea m'am ocupat atunci în special de mișcarea ideilor 
sociale și administrative din trecut, privitoare la transformarea aspectului Ca- 
pitalei. 

Am rămas atunci, în conștiința mea, dator (Arhivei) cu o urmare la acel studiu, 
urmare de ordin mai mult constructiv decât critic. Am așteptat până acum să văd 
influenţa ideilor ce căutasem a răspândi prin acel început. Au trecut aproape g 
ani si de atunci s'au întâmplat în administraţia comunală multe evenimente, fie 
economice, fie legislative, care ar fi putut influenţă adâne în bine, sistematizarea 
Bucureștiului, Dar ocaziile au fost pierdute. Și astăzi, dacă din punctul de vedere 
al realizărilor urbanistice în Capitală nu putem spune că stăm mai rău ca în roro, 
sunt însă convins că mai nimic fundamental nu s'a schimbat la noi din vechile 
concepţii administrative și.că îmbunătățirile real urbanistice ce s'ar puteă enumeră 
că s'au adus în acest interval de timp, nu sunt de adâncime. 

2. Este totuş util să însemnăm aici în treacăt, care sunt evenimentele și ce in- 
Tluentá au avut ele asupra sistematizării Capitalei dela roro încoace. 








i 

(1) «Urbanismul» este trecut în clasificarea internațională Sen printre artele. fru- 
moase, cecace este o eroare, căci nu numai estetica formează obiectivul principal al urbanis- ' 
mului, ci mai ales economia, higiena, ea şi cireulațiunea, pe lângă alte probleme de ordin se- 
cundar. Dintre aceste obiective. principale, cele care se pun în mod constant urbanistului 
sunt cele de ordin, higienic si economico-administrativ. 

a). Planul regulator al alinierilor din Capitală, de care ne-am ocupat în studiul sus- 
menţionat, anume la numărul 22, a fost aprobat de Consiliul "de Miniștri și de- 
cretat în 18 Aprilie I921. Proectul de lege ce propuneam cu aceà ocazie, si care ar 
fi asigurat aplicarea si dezvoltarea chiar a planului, a rămas până acum tot în car- 
toanele Ministerului de Interne şi pare a fi înmormântat. ` 

Cu acel plan regulator s'a pus oarecare regulă în alinierile clădirilor noui; cu 
el s'a luptat adesea, ca o pavăză, la apărarea intereselor generale faţă de cele 
particulare, desi nu totdeauna cu succes. După divizarea Capitalei în sectoare, or- 
ganizare tânără si cu multă virilitate autonomică (1926), asaltul la dezagregarea 
planului regulator a fost mult înăsprit, iar planul regulator nu a mai putut fi apărat 
cu aceeaș eficacitate. Grija de mai înainte ce aveam că nici acel plan «economio» 
nu va fi respectat pe motive juridice si financiare, s'a dovedit îndreptățită, fiindcă 
pe fiecare zi se renunță de către Primărie la câte încă o prevedere din plan, chiar 
măruntă, si care n'ar fi cerut sacrificii prea mari financiare. 

b) Imprumuturi comunale deși s'au făcut (de ex. cel din 1021 de roo milioane 
lei nominal, sau cel prin Cassa de Depuneri din 1926), — si s'ar fi putut face mai 
multe, — totuş Administrația Comunală nu s'a gândit să le intrebuinteze pentru 
lucrări permanente de sistematizare, ci numai pentru realizări imediate (măturat, 
stropit, pavat), desi realizările imediate, intretinerile, se fac din venituri ordinare. 
S'au pierdut condiții de cumpărare de imobile foarte avantajoase pentru reali- 
zarea prevederilor mari ale sistematizării și condiții de valută la împrumuturi 
cu care nu ne vom mai întâlni curând. Bulevardele Brătianu si Coltei (până la 
podul Șerban Vodă) care vor formă artera nord-sud a orașului, ar fi costat, ca ex- 
proprieri, pe atunci circa 280 milioane lei (1). Astăzi numai patru imobile de pe 
Bulevardul Brătianu, între Str. Wilson și Universitate, costă circa so milioane 
lei! Pentru o centură de plantaţii la periferia Capitalei, sar fi plătit atunci 
8—ro lei m. p.; astăzi 70—r50 lei m. p. Pentru o împădurire din cuprinsul cen- 
turii de fortificaţii, 20—30 mii lei hectarul; astăzi cu sutele de mii de lei hectarul. 

In legătură cu înlesnirea bugetului Comunei pentru plăţile datorite la expro- 
prieri trebuie menţionată și modificarea partială din 1923 a legei de exproprieri. 
Această modificare este mai mult un incident legislativ (provocat din iniția- 
tiva d-lui Dr. I. Costinescu) de cât executarea unui program legislativ care să pună 
pe noui baze activitatea de sistematizare a orașelor (2), speranță ce aveam, îndrep- 
tăţită mai ales după ce noua Constituţie din 1923 a luat ființă. In rezumat, nu pu- 
tem cită nici o organizație nouă în materie ga avu sau financiară având un rol 
însemnat la sistematizarea orașului. 

c) Cassa Lucrărilor Oraşului. care ar fi trebuit și ar fi putut fi organizată de le- 
giuitor în 1894 ca să poată realiză cu ușurință prevederile planului regulator ce 
urmă a fi alcătuit, a fost continuu neglijată și chiar declarată de administraţia 








(1) C. Sfinţescu: Nevoi şi posibilități în industria clădirilor din Bucureşti (Bulet. A. 
G. I. R. Mai-lunie 1921). 

(2) C. Sfințescu: Sistematizarea orașelor si legea de expropriere (revista ¿Edilitatea, 
15 Martie 1926). 

comunală ca neexistenta. După împărţirea oraşului în sectoare (1926), această orga- 
nizație a devenit de fapt neexistentă. In acest timp legiuitorul francez cată a 
înființă ceva similar prin art. 8 al legii din ro Iulie 1024. 

Această «Cassă) nu mai are acum nici o influență asupra activității sectoarelor 
comunale în această materie. Nici măcar planul de sistematizare nu mai constitue 
un fir conducător pe tot cuprinsul orașului. O voință unică în urmărirea realiză- 
rilor nici nu poate aveă ființă în organizarea actuală căre nu poate rămâne cum 
este, 

d) Construirea şi extinderea periferiei oraşului s'a tăcut tot după obiceiul pă- 
mântului, Nici o măsură eficace de producțiune (r) a locuinţei muncitorești, adică 
dezvoltată prin adevărate «cites-jardins), cum, în această epocă, s'au realizat în 
toate ţările occidentale. Nu s'au făcut legi de comassare a proprietăţilor și repar- 
celare a lor; nu s'a ajutat realmente construcția ieftină (2); nici cel puţin amena- 
jarea raţională a terenurilor periferice pentru a se dezvoltă pe ele locuința mun- 
citorului (3) nu s'a încercat. Gar fi putut organizà măcar poliţia şi administraţia pe- 
riferică spre a înfrână specularea sălbatecă a nevoiei de locuinţă a muncitorului 
şi apoi întinderea hidoasă a mizeriei periferice. Dar nici aici nu a fost o singură si 
permanentă conducere, cu toată gravitatea situației și urgenţa măsurilor ce se 
impuneau. 

e) Asigurarea plantatiilor publice în zona interioară şi exterioară oraşului. Un 
început îmbucurător de ordin estetic s'a făcut prin înființarea «Cassei Grădimilor) 
cu legea din 2r Maiu 1023, rod al acţiunei d-lui Dr. I. Costinescu. Consiliul de Ad- 
ministraţie al acestei Casse, format din oameni cu multă dragoste pentru acest 
oraș, dar care ar trebui completat cu specialiști î în toate ramurile conexe unei ast- 
fel de activităţi, se ocupă în deosebi de amenajarea grădinilor publice existente din 
oraş. Noi vedem însă rolul acestui consiliu mult mai larg: nu numai amenajarea 
grădinilor publice existente, dar si creiarea altora noui; a supravegheă si evoluția 
grădinilor particulare; a achiziţionă terenurile pentru spaţiile libere necesare şi 
repartizarea lor justă pe suprafața interesată, fie interioară orașului, fie exterioară, 
potrivit planului regulator. Aceste lucrări ar fi tot în rolul Cassei Grădinilor. Deci 
un program de grădini în interior, de livezi şi păduri în exteriorul orașului. 

Ministerul Agriculturii, care în acest timp puteă fi de un folos imens viitorului 
Capitalei în această privinţă, nu a înțeles problema. Terenuri vaste provenite din 
exproprieri de moşii în cuprinsul centurii de fortificaţii a Capitalei, în loc să fie 
afectate la împăduriri, de o necesitate necontestabilă în această parte, Ministerul 
le-a lotizat pentru diverşi funcţionari, care nu au să-şi clădească case prin acele 
locuri improprii nevoilor lor (fig. 1). 


(r) C. Sfintescu: Activitatea constructivă a oraşelor noastre în ultimii ani (Monitorul 
° Uniunei Orașelor, 1924 şi Ianuarie 1925). 

(2) idem: Clădirea în fața legiuitorului român (rev. «Edilitateay, Aprilie 1928). 

(3) idem: Organizarea financiară pentru producția de locuințe muncitorești în Bucu- 
testi (Monitorul Uniunei Orașelor, Marţie 1928). P 

Cât priveşte Parcul National, desi Statul a cheltuit cu exproprierile dela 1921 
până astăzi, circa 6r milioane lei (1), realizarea lui de fapt, nu a progresat. Din 
contră, s'a complicat cu un serios litigiu între Primăria Municipiului București și 
Ministerul de Răsboiu (2), care s'a stabilit şi clădit în viitorul pare ca un proprie- 
tar uzurpator. , 
bë. Până când se vor organizà şi aceste chestiuni, de ordin silvic, şi bruma de 
plantaţii ce mai există în zona Capitalei va dispare. Și cu ea, singura ornamentație 
si singurul filtru existent al aerului acestui oraș. 

£) Legea Uzinelor Comunale Bucureşti, din 21 Iulie 1923, este de sigur un eve- 
niment important care influențează indirect sistematizarea Capitalei. Alimentarea 
cu apă, cu electricitate si canalizarea orașului, sunt lucrări de interes imediat și 
deaceea făuritorii acestei legi, printre cari în primul rând cităm pe d-l Dr. I. Costi- 
nescu, au căutat a rezolvi problema în mod cu totul independent, spre a o dezlegă 
de orice conexiuni care i-ar fi complicat pentru un moment soluționarea. Bau co- 
mercializat deci prin lege aceste întreprinderi, dar conducerea lor s'a înstreinat 
prea mult de planul de sistematizare al oraşului: Indepenedenţa totală a U. C. B. 
Ceeace părea şi pare încă a fi un avantagiu, are să devină curând un dezavantagiu al 
acestei organizări. Nici cei ce se ocupă cu sistematizarea orașului, nici consiliul de 
administraţie al Uzinelor Comunale nu cunosc țelurile ce le urmăresc reciproc. Cu 
greu cele două organizații se pun de acord când vreo dificultate apare. Şi acest 
consiliu de administrație ar trebui să-și completeze formația în sensul cum am 
arătat că e nevoie să se procedeze la Cassa Grădinilor. 

g) Legea pentru unificarea administrativă, care a început a se aplică din anul 1926, 
a încercat să se ocupe şi cu problema sistematizării oraşelor (art. 69) şi cu realizarea 
prevederilor acelor planuri prin mijlocirea programelor de activitate KE pe 
cáte opt ani. 

Pretentia acestei legi de a rezolvi totul, s'a dovedit nejustificată, de oarece 
până astăzi încă, oraşele nu au nici planuri de sistematizare, nici programe de lu- 
cru. Ceeace pentru noi însă este un rezultat prevăzut. Chestiunile edilitare si de 
sistematizare sunt prea succint tratate în această lege, și cred că nu gresesc dacă 
afirm că acele capitole nu prezintă un real progres față de legea de organizare 
a comunelor urbane din 1894 și mai ales față de aceea a Cassei Lucrărilor Orașului 
` Bucureşti. Sa simţit chiar nevoia a se convocà primarii orașelor la niște confe- 
ferinte pentru explicarea acestor capitole ale legii (3), conferințe însă care, am 
impresia, nici ele nu au reușit a da impulsul administrativ necesar. 

h) Legea de organizare a Municipiului Bucureşti din 1926 constitue de sigur 
evenimentul cel mai hotărîtor în mersul sistematizării orașului. Aceă lege în loc să 
fie concepută numai pe ideea descentralizării execuției, a realizat de fapt mai ales 





(1) Pentru anul 1928, Statul a deschis tot în acest scop, un credit de 15 milioane lei. 

(2) C. Sfintescu: Nevoia Parcului Naţional pentru Municipiul București (Mon. Uniunei 
Orașelor, Martie 1927). 

(3) C. Sfințescu: Sistematizarea orașelor în cadrul organizației actuale (Monitorul Uniu- 
pei Orașelor, Iulie 1927). 

descentralizarea în conducere, dusă până la o autonomie periculoasă a sectoarelor. 
Efortului financiar făcut de populațiune în acest timp — şi s'ar puteă demonstră — 
nu i-a corespuns în aceeaș măsură, până acum, și realizările în sistematizarea ora- 
șului, Ceeace prevăzusem (r ). Din nefericire legea a lăsat multe chestiuni de in- 
teres vital neorganizate și a dat naștere la o sporire considerabilă de cheltueli şi lu- 
crări biurocratice parazitare (2), în completă discordanță cu principiile de orga- 
nizare a muncii (3). Această sporire de cheltueli s'a resimțit si asupra realizării 
planului de sistematizare, după cum se vede din graficul ce arătăm (fig. 2) al cheltue- 
lilor pentru exproprieri, în vederea executării planului de sistematizare, în raport 
făcute cu veniturile „orașului (a se compara cu graficele date în «Arhiva Socială) 
pag 004, anul I). 

Când comparăm că întrun oraș ca Alexandria (Egipt), modern și aproape sis- 
tematizat, în bugetul pe 1927, cu un venit total de circa 850 milioane lei, s'a des- 
chis un credit de circa 250 miloane lei numai pentru sistematizarea și înfrumusețarea 
orașului, avem dreptul să nu fim mulțumiți de sacrificiul ce a făcut în acelaș an Ca- 
pitala noastră, oraș vechi și încâlcit, care în acelaș an nu a cheltuit decât 24 mi- 
lioane lei pentru sistematizarea lui, dintr'un buget cu venituri totale de 1.152 mi- 
lioane lei, adică abia ceva mai mult ca 2% 

Trebuie să recunoaștem însă că legea nouă de organizare a Municipiului a avut 
și unele influențe în bine: a făcut să se cerceteze mai de aproape forțele financiare 
ale massei contribuabililor; dezvoltă unele emulațiuni între diferiții conducători de 
sectoare ; tinde la a intensifică mai mult activitatea comunală la periferie decât 
în centrul orașului. Mai ales partea bună a legii este aceea că a întins zona pusă 
direct sub controlul administrativ al orașului până la centura de fortificaţii. Bu- 
cureștiul merge de acum prin aceasta, spre faza. sistematizării quasi- regională. In 
rezumat acum activitatea consiliului comunal a dovedit mai mult de detaliu s ŞI 
mai puțin de generalități; și, cel puţin în aparență, planul de sistematizare al 
Capitalei indică progres, deși de fapt planul în sine nu a atacat încă toate genera- 
lităţile. Ceeace recomandăm pe viitor este o cale de mijloc: să se ia din sistemul 
unitar de administrare trecută a Capitalei partea bună și să se oprească numai 
părţile din felul de administrație actuală care în adevärt san arătat folositoare. 
Sistemul actual, cu legea actuală, din punctul de vedere al sistematizării Capitalei, 
le privim că formează numai o fază de experienţă, de tranziție, care ar puteă ` 
conduce la un regim științific perfecționat. Proiectul de lege iniţial pentru organiza- 
rea Capitalei, după câte știm, eră mai complet si da o deosebită atenţie bazelor 


` ` 

(1) C. S/imtescu: Chestiuni de autonomie şi descentralizare comunală (¿Independenta 
Economică», Noemvrie roro). 

(2) Cristea Niculescu: Să ne americanizăm ((Bul. Soc. Politecnice), Aprilie 1928). 

(3) C. Sfimiescu: Organizarea muncii în serviciile publice («Monitorul Uniunei Orașelor), 
Ianuarie 1928). 

(4) Dacă ținem seamă că de pe urma exproprierilor nu s'a avut numai cheltueli, ci şi 
încasări, prin vânzareă unora din terenurile rămase, procentul sacrificiului se reduce si 
mai mult, : 

sistematizării acestui oraș. Dar din motive de oportunitate nu s'a luat, în conside- 
rare în totalitatea lui, ci s'a supus Parlamentului numai capitolul referitor la compu- 
nerea Consiliului GE cu mici frânturi de prin celelalte capitole ale proiectului. 

i) Tot ca eveniment, dar mai în directă legătură cu sistematizarea orașului, 
Deeg şi noul zegulament pentru contructii şi alinicri al orașului precum și acela 
al comunelor suburbane, 

» Regulamentele acestea, care erau în studiu încă înainte de răsboiu, s'au reluat 
după răsboiu, şi multe comisiuni s'au format şi transformat, prin multe consilii ele 
au trecut spre aprobare, până să ajungă a fi puse în aplicare, adică la Ianuarie 1928. 
De aceste regulamente ne-am ocupat adesea (1), în aliniamente generale. Ele au 
ieşit însă spre aplicare având cu totul altă structură decât cea pe care o urmă- 
ream. Totuş aceste regulamente pot servi ca un.accesoriu de mare folos pentru 
sistematizarea oraşului și a comunelor suburbane vecine, deși sunt încă insuficiente, 
fie din cauza lipsei unei legislații pe care să fie bazate unele din prescripțiile lor, 
fie din cauza timidităţii preseripţiunilor, sau multor lipsuri. 

"O lacună mare în regulamentarea actuală este lipsa unui regulament privitor 
la Parcelăvile de terenuri din cuprinsul oraşului, mai ales când se deschid cu această 
ocazie strade sau pasagii noui. Deşi de peste doi ani un proiect a fost adoptat de 
Consiliul Comunal, formalităţile pentru aprobările superioare necesare punerii lui 
în aplicare, durează şi astăzi. Astfel ne găsim în faza că avem regulament pentru 
parcelări aplicabil în exteriorul Capitalei, dar nu avem încă unul pentru interiorul 
ei. Iată încă un motiv pentru care periferia oraşului se dezvoltă dezordonat. 

]) Un pas important ce s'a făcut pentru alcătuirea științifică a unui plan de sis- 
tematizare regional, este ridicarea planului topografic al Municipiului până la 

“centura de fortificații, prin metoda fotografiei din avion (2). Această lucrare s'a 
început în cursul anului 1927 de către Compania Aeriană Franceză din Suresnes 
(Seine) si în cursul acestei veri va fi complet gata, împreună cu noul nivelment al 
orașului (3). Fără a aveă oglinda situaţiei actuale a regiunii, nu s'ar fi putut alcătui o 
prevedere serioasă pentru viitor. 

3. Din cele arătate până aici, rezultă că în acești ultimi o ani, s'au petrecut 
destule fapte care ar fi trebuit să schimbe aspectul Capitalei noastre. De ce 
efectele sunt atunci aşă de slabe? Fiindcă toate aceste acţiuni s'au petrecut fără o 
sistematizare, fără un program urbanistic, ci au fost inspiraţii conduse de conside- 
ratii accidentale. 


(1) C. S/inţescu: «Inălțimea de dat clădirilor si întinderea corespunzătoare a curților 
în București») ((Bulet. A. G. I. R.», 1921) şi: Planurile de sistematizare şi regulamentele de 
construcțiuni în raport cu desvoltarea orașelor) ((Monit. Uniunei Orașelor), Septemvrie 1924). 

(2) C. Sfinţescu: Planurile topografice si cadastrele în urbanism ((Monit. Uniunei Ora- 
şelor), Decemvrie 1927) și: Ing. T. Rădulescu: Ridicări de planuri prin fotografie din avion 
(Monit. Uniunei Orașelor), Decemyrie 1927). apoi Quinchez: Despre fotografia aeriană («Monit. 
Un. Or.), August 1927). 

(3) Contract și caet de sarcine pentru executarea planului fotogrametrie al Munici- 


piului București (Mon. Un. Or., Iunie 1927). 

Este cert însă că opinia urbanistică s'a desvoltat în acești ani si la noi, si că 
această opinie poate conduce în viitor la organizări și poate și la înfăptuirea pre- 
vederilor unui plan de sistematizare regional al Bucureștiului (r). 

Căci în acest sens sunt trei forțe care activează acum: 4) specialiştii urbaniști, 
cari cunose că planul regulator în vigoare al zonei interioare a Capitalei nu for- 
mează decât o primă etapă spre planul definitiv și complet urmărit ; b) interesații, 
de diverse categorii, cari pe orice cale voesce să dărâme cât mai devreme actualul 
plan de sistematizare, care nu le convine; c) marele public, care, observând înce- 
tineala si adesea și incoherenţa administrativă în felul cum se execută multe lu- 
crări in Capitală, şi care necunoscând relaţiunea administrativă ce există între 
un plan de sistematizare și acele lucrări, își închipue că nu există nici un plan de 
sistematizare, și deci reclamă unul vizibil, palpabil, pe toate căile și cât mai 
urgent. í 

Prin urmare ne apropiem de ceasul când se va pornì la întocmirea unui plan 
regional de sistematizare al Municipiului Bucureşti, în urma unor studii şi docu- 
mentări complete, cu mijloacele juridice si administrative necesare, si cu resursele 
financiare suficiente. Atunci acest plan se speră că va puteà intrà în toate detaliile 
şi va aveà un caracter permanent si de realități. Mi-e teamă însă de aceà clasă a inte- 
resaților, destul de numeroasă, ea fiind formată din mai multe specii, nu 
cu influențe neglijabile în mecanismul motor: a) în primul rând mentionez pe 
aceia dintre proprietari cari speră că, după ce vor înlătură planul actual regulator, 
ce nu le convine, vor trage balanţa viitorului în favoarea lor; b) altă specie este a 
„celor cari nu înțeleg să se, facă ceva fără «competența» lor în materie, recunos- 
cută numai de ei, și aceasta mai mult din spirit de reclamă, decât din dorința sin- 
ceră de a munci. Aceștia sunt cei mai periculoși, căci ei deformează soluţiile ade- 
vărate ce trebuiesc date problemelor ce se pun; c) în fine, specia celor ce au in- 
teresul să declare totdeauna că nu este nici o normă de sistematizare stabilită, 
pentru a justifică actele lor dezordonate. Aceştia doresc dărâmarea completă a 
planului actual regulator, dar vor pune si în viitor piedici de tot felul la înlocuirea 
lui cu altul care le-ar impune pe viitor în mod mai viguros calea de urmat. 

Deşi mijloacele actuale nu sunt în stare a realiză nici măcar planul regulator eco- 
nomic în vigoare (2), legea nouă de organizare a Municipiului Bucureşti, regula- 
mentul nou de construcţii și alinieri, forțele interioare si exterioare administrației 
comunale de care am vorbit mai sus, experiența din ultimii o ani și mai ales speranțele 
“la concurs mai favorabil de împrejurări, precum si noul plan foto-topografic al 
regiunii Capitalei, ne îndeamnă a păși cu oarecare încredere la întocmirea planului 





(1) Astfel a luat ființă asociația «Amicii Bucureştiului), iar în 1927 şi (Asociaţia Urbaniş- 
tilor din România». Cursuri de urbanism se țin în școlile noastre superioare de mai mulți ani. 

(2) Planul de sistematizare în vigoare a fost alcătuit pe baza unui program al adminis- 
traţiei comunale din 1914, de către autorul acestui studiu, în anii 1914—1916. Formalitățile 
şi discuţiile pentru aprobarea lui potrivit legii, au durat — cauza fiind şi răsboiul — până 
în Aprilie 1921, când a fost decretat, grație înțelegerii situației de către d-l C. Argetoianu, 
pe atunci Ministru de Interne, 

de sistemațizare regional al Capitalei. O decizie a d-lui Primar al Municipiului a 
și instituit o primă comisiune de pregătire a lucrărilor (1). 

Pentru a nu se pierde vremea și rătăci în viitor pe căi greșite, propun dar spre 
rezolvare aici următoarea problemă de ordin constructiv, după ce am făcut această 
revistă critică pe care am voit să o reduc cât mai mult, cum promisesem dela în- 
ceput: Cum să sistematizăm Bucureştiul? 


* 
* * 


D) Regulele urbanistice sunt stabilite, în ce privește procedura de urmat la al- 
cătuirea unui plan de sistematizare, atunci când problemele generale de rezolvit 
s'au formulat. Spre a ajunge deci la aplicarea acelor regule trebuie mai întâi să ne 
fixăm definitiv asupra felului cum voim să sistematizăm regiunea Bucureștiului. 

Şi tocmai aici este marea greutate. Aici întâlnim la noi haosul de idei, In acest 
punct trebuie să ne concentrăm spre a descoperi adevărul. 

Deaceea primul studiu ce am publicat în «Arhiva» în roro l-am intitulat (Cum 
să privim chestiunea sistematizării Bucureștiului ?» Inţelegeam prin aceasta, în ce 
sens să ne grupăm ideile despre viitorul București? 

De astă dată ne punem problema ceva mai complex, căci trebuie să prevedem 
sistematizarea unei regiuni întregi: Bucureştiul şi zona lui până la fosta centură 
de fortificații, adică a unei suprafeţe de circa 30.000 hectare. 

4. Spre a simplifică problema, vom ` cercetă caracteristica dezvoltării con- 
structive a acestei regiuni pe care voim a o sistematiză. Ne apare de îndată că ea se 
poate împărți în trei zone cu caractere cu totul distincte acum, și desigur si într'un 
viitor mai depărtat: 4) zona metropolei propriu zisă ; b) zona comunelor suburbane 
(viitoarele orășele satelite) și c) zona cea mare, numită non aedificandi. Această se- 
` paraţiune este o caracterizare generală a planurilor regionale pe suprafețe întinse, 
și se aplică și în cazul de faţă pentru un viitor chiar mai îndepărtat. Pentru orașele 
foarte mari şi din țările industriale (precum Statele Unite) concepţia sistematizării 
lor viitoare (Robert Whitten) rezidă în formarea unui miez central (metropola), cu 
orașele satelite specializate și răsfirate în o mare zonă non aedificandi ca și sa- 
teliții unui astru în spațiul ceresc (2). 

Partea dificilă a problemei începe însă, când ne întrebăm cum trebuie dez- 
voltată în viitor zona interioară a Capitalei (metropola) si care vor fi raporturile ei 
de coexistență si dezvoltare cu suburbanele (satelitele) ? ! 


EEN 

(1) Din această comisiune fac parte până acum: Ing.-Sef C. Sfintescu, Dir. G-ral al Ca- 
sei L. Or., Arhitect R. Bolomei, Directorul Arhitecturei Mun. Buc., Ing. Insp. G-ral Elie 
Radu, membru a. Cons. G-ral al Mun. Buc., Ing. I. Ghica, membru în Cons. G-ral al Mun. 
Buc., Ing. R. Kobici, membru în Cons. G-ral al Mun. Buc., Ing. Insp. G-ral N. Vasilescu- 
Karpen, membru în Cons. G-ral al Mun. Buc., Ing. I. Săbăreanu, membru în Del. Perm, 
si în Cons. G-ral al Mun. Buc., Ing. T. Rădulescu, Dir. al Serv. Cadastrului din Dir. CL, 
Or. Municip. București şi în urma intervenției, prin Ministerul de Interne și d-l Arh. P. Smă-. 
răndescu, din Min. de Interne. 

(2) C. B. Purdom: The Building of satellite towns (1925) pag. 49. 

Această întrebare nu ne-o punem numai din punct de vedere geografic ori istoric 
sau de ştiinţă aplicată, dar si din punct de vedere estetic, sociologie si chiar filozofic. 
Din aceleaşi puncte de vedere va trebui să examinăm și când vom stabili con- 
cepţia noastră asupra viitorului comunelor suburbane și a zonei înconjurătoare 
acestui sistem de aglomeraţiuni, deși aglomeraţiunile sufăr uneori influența unor 
forțe câteodată tainice (r), alte ori a unor forțe cu greu de prevăzut valoarea lor 
viitoare. Aceste considerațiuni furnizează şi un alt mod, mai complex, de a for- 
mulă problema pe care cu altă ocazie am enunțat-o: stabilirea nevoilor reale ale 
aglomeraţiunii, de ordin material, moral și intelectual. 

Consideraţia însă care trebuie să predomine în hotărîrea noastră și să for- 
meze punctul de plecare este aceea că transformarea unui oraș nu poate decât sà 
urmeze schimbărilor sociale ale cetăţenilor ei. In urbanism unii cred că această 
transformare tinde a se uniformiză în toate țările spre o viaţă intens colectivă în 
orăşe, materializată într'o concentrare maximă a clădirilor și locuinţelor (2). Ase- 
menea idei au ajuns să fie utilizate astăzi ca și o modă, iar nu înțelese că sunt 
născute din nevoi speciale locale. De fapt evoluția societăţii în felul de a trăi, de 
a se mişcă, are în ea o impulsie constantă de ordin etnic și geografic. Orice în- 
cercare nenaturală de desrădăcinare a acestei materializări, de înlocuire a realului, 
va da greș, iar erorile comise prin asemenea planuri de sistematizare vor costă 
foarte scump pe cei ce le vor suportă. Dar mai sigur este că planurile proiectate 
vor rămâne numai pentru expoziţie (3). 

Oraşul București și împrejurimile lui au fost și se pregătește a fi ocupat de ro- 
mâni, cu toate că elementul strein de fondul etnic va fi imposibil de evitat, cu atât 
mai imposibil cu cât un oraș este mai mare. 

(Şi românul se adaptează mult mai greu la ideea de a despărți locul de activi- 
tate de cel de odihnă. De aici păstrarea curților și grădinilor mari şi depărtarea dintre . 
gospodării chiar la periferia oraşelor formează tipul răsfirat. cel mai caracteristic 
al aglomerațiunilor din tara noastră, atât prin extensiunea lui cât și prin unele 
trăsături originale care contrastează cu cele mohorâte și aproape total lipsite de 
verdeață ale germanilor, ungurilor, turcilor, bulgarilor. Acest tip răsfirat este un 
produs autohton al mediului fizic și al ocupaţiilor care se leagă de vechimea așe- 
zărilor poporului carpatic în dealuri, în părţile împădurite ale câmpiei și pe cul- 
mile podişurilor» (4). 

Aceste cercetări ne conduc dar la ideea că și la Bucureşti chiar, nu vom puteă 

"avea o trecere repede, nenaturală, dela tipul răsfirat la tipul «supraconcentrat), 
fără regiuni de tranziție măcar după tipul adunat. Această concluziune, coroborează 
şi cu cele expuse în studiul nostru precitat (5) din punct de vedere economic, tehnic și 
chiar estetic. Dar această problemă poate fi cercetată și din punct de vedere filozofic. 








r) L. Rosenthal: Quand le bâtiment va, 1928 pag. 52, 56. 

2) Le Corbusier: Urbanisme (1924), 

) Nelson P. Lewis: The planning of the modern city 1923 pag. 368. 

) Vintilă Mihăilescu: Principalele tipuri de așezări rurale în România. 
) Arhiva pentru Știința și Reforma Socială, anul I pag. 678. 

Fericirea societăţii, la care trebuie să contribuie şi un plan de amenajare ur- 
bană, ne-o imaginăm mult mai greu într'un oraș de zgârie-nori ocupat de oameni- 
mașini-tip si sugrumați de griji în lupta vieţii, decât într'unul în care individuali- 
tatea își poate găsi loc spre a trăi în parte și în contemplarea naturii. Orașul cel 
mai căutat rămâne deci acela care poate oferi mijloc de trai, la toate felurile de 
manifestare a geniului omenesc. Deaceea si la București propunem-o dezvoltare 
treptată pe zene, în spaţiu și timp. O asemenea concepție corespunde mai bine și 
la o adaptare. viitoare la evoluţia natwală a orașelor, confirmată și de congresul 
internațional pentru amenajarea: orașelor ținut la Amsterdam în 1024. In acel 
congres s'a recomandat ca oraşele mari să nu se întindă ca un ocean de case, ci 
„să se formeze oraşe-satelite, înconjurate cu centuri de verdeață permanente. Pla- 

nurile regionale de amenajare, nu prea rigide, sunt necesare pentru oraşele mari, 
la studiul cărora se va da o deosebită atențiune problemei circulației automobile 
comunale si intercomunale (1). 

5. 'Pinând dar seamă de principiile de mai sus, rezultă că planul de amenajare ` 
viitoare trebuie să prevadă pentru metropolă (capitală) o dezvoltare gradată a 
concentrării clădirilor, deci a activităţii: a) zona centrală (cea de muncă), cu clà- 
diri înalte, dar cu maximum 5—6 etaje şi unde în cazuri excepţionale se va admite 
și clădirea zgârie-nori (2), exclusiv pentru desfășurarea în ele a muncii colective 
din timpul zilei; b) zona periferică, de odihnă, cu locuințe pe cât posibil familiale, 
sau cel puţin cu câte o curte familială la fiecare locuință si unde clădirile să nu 
treacă de trei etaje. Industriile, mai ales cele de prima clasă după legea franceză 
din ro Decemvrie 1917, vor trebui să fie eliminate din metropolă (3), și organizate 
pe baza specializării sateliților (suburbanelor). Metropola va fi înconjurată de o 
centură de plantaţii cât mai largă, care la București este de preferat a fi formată 
din pomi de umbră. 

Comunele suburbane vor fi amenajate pentru specialități de producțiune si 
vor cuprinde câte o zonă industrială si alta de locuinţe mai rare, însă cu câte un 
nucleu comercial având o construcție ceva mai deasă. > 
„Fără o documentare specială nu s'ar puteà precizà de acum tendinţa speciali- 
zării fiecăreia din cele ro comune suburbane ale Municipiului București. ` 

Să nu ne închipuim însă că acest program pentru 40-50 ani, poate si mai mult, 
se va realiză dintr'o singură etapă. In prima fază evoluţia urbanistică va fi mai 





(1) «Monitorul Uniunei Oraşelor din România), Decemvrie 1925. 

(2) W. Kharachnick: Quelques problèmes d'urbanisme (1927), susține că înălțimea 
maximă susceptibilă de a procură o viață agreabilă si confortabilă locuitorilor unui oraș 
mare este de 12 etaje, care corespunde la o stradă de 40 m. lățime. In congresul internațional 
pentru amenajarea orașelor ţinut la New-York în 1925, s'a arătat că acel număr potrivit 
de etaje ar fi 5-6. Tot d-l Kharachnick așează în așă numitele (cartiere centrale) următoarele 
cartiere specializate: comercial, administrativ si al vieţii intelectuale, Ultimul e discutabil 
dacă e bine așezat în centru. 

(3) Ed. Jovant: Traité d'Urbanisme, pag. 158 vol. I, unde este publicat textul legii. 
Legea românească corespunzătoare trebuie refăcută pe nouile principii. 

înceată, din cauza unei evoluţii încete economice. Această credință o sprijinim pe 
datele ce ni le procură statistica Ministerului de SE din 1926, relativă la ve- 
niturile populaţiei Capitalei (fig. 3). 

In adevăr, un oraș nu se clădeşte si dezvoltă decât într'o măsură foarte mică 
cu ceeace ridică municipalitatea şi chiar Statul, ci cu ceeace edifică particularul 
contribuabil. Municipalitatea nu poate, mai ales la noi, decât să stabilească si con- 
solideze scheletul oraşului ca străzi, parcuri, instalatiuni publice. Celulele cu case 
trebuie a fi completate de particulari. Dar, după statistica citată, în 1920 se aflau 
în Bucureşti 117.156 contribuabili, din care 69.000, adică 59% abia aveau un venit 
total anual de 10.000—30.000 lei, deci erau, putem zice, săraci lipiti.- Aceştia dar 
sunt condamnaţi să nu poată clădi ceva, să rămână chiriași în bojdeuce în care 
abiă să aibă după ce bea apă. Dar dacă ar fi numai atât. Alţi 27.600 contribuabili, 
deci 23,7% abia aveau un venit de 30.000—60.000 lei anual, deci săraci, cari cu 
veniturile lor abiă ar puteă plăti chirii cu totul modeste. Rămân atunci numai 
17,3%, cari ar puteă clădì. Iar din aceștia, cu oarecare ușurință, numai 7,1%, adică 
8556 contribuâbili, ale căror venituri totale se ridică la circa 2 miliarde lei anual, 
dar cari, fiind probabil dejă proprietari, iar clădirea nerentând actualmente, nu mai 
au mare interes a-şi învesti economiile lor în construcţiuni noui (1). 

Clădirea nu poate fi rentabilă, fiindcă tot din graficele contribuabililor de mai 
sus constatăm că 39,4%, din totalul contribuabililor sunt salariați, cari aproape 
toţi, cu puţine excepţii, au salarii cari abia le asigură existența socială, iar nu si 
posibilitatea de a plăti chirii bune sau face economii cu care să poată clădi și deveni 
proprietari. Proprietarii de case sunt 18,3% din contribuabili, procent care se apropie 
de cel de 17,3 Yo arătat mai sus că reprezintă contribuabilii cu Veniti ce le dau 
posibilitatea să clădească locuințe sau alte edificii. 

Tot din aceste grafice se mai "constată că și Statul îşi trage resursele sale în Ca- 
pitală prea mult din salarii, cari reprezintă 42, 6% asà că, cu atât mai mult salariaţii 
nu pot clădi si vor rămâne mereu chiriași. 

Conchidem că, pentru a puteă aveă o evoluție mai repede î în sensul constructiv 
al orașului, si deci pentru a aveă dreptul ca să prevedem î în planul de sistematizare 
al Capitalei transformări mai importante, va trebui să căutăm a îndeplini urmă- 
toarele condițiuni economice speciale acestui oraș: 

a) Să se sporească veniturile la comerț si industrie, veniturile mobiliare E ale. 
profesiunilor libere. 

b) Să se micsoreze numărul salariaţilor și să D se îmbunătăţească salariile lor, 
pentru ca ei să poată economisi un capital oarecare. “ 

c) Statul si comuna să ajute construirea sistematică de locuințe pentru popu- 
latia foarte săracă (cei 59% din contribuabili). 

d) Sà se caute ca, prin industrie mai ales, să se dea de lucru celor 59% con- 
tribuabili prea săraci, dirijând munca lor spre specialităţi, cari sporesc valoarea 





(1) Clădirea în fața legiuitorului român de C. S/intescu (Rev. «Bdilitateay, Aprilie 1928), 

muncii. Numai asà acești contribuabili vor putea capitalizà într'un timp mai redus, 
cele peste 5.000 ore de muncă (1) necesare pentru o modestă locuință familială. 

Am dezvoltat destulă demonstraţie ca să arăt că Bucureștiul-metropolă va 
trece printr'o fază destul de îndelungată de locuinţe modeste la periferie și că, atât 
timp cât capitalul nu va spori considerabil, numai cu resursele actuale nici în centru 
nu se va clădi înalt. Afară de cazul că vom atrage deodată mult capital strein în 
construcțiunile din Capitală, ceeace iarăș nu cred că se va întâmplă, fiindcă ele vor 
deveni nerentabile chiar pentru capitalul strein. , 

Asà dar, să nu ne inchipuim că, dacă vom posedă un frumos desenat și cuprin- 
zător plan de amenajare al orașului, vom vedeă crescând cu ochii imensele blockhau- 
suri cari vor transformă orașul și vor ferici populaţia. Nu, casele de lut nears vor 
rămâne încă decenii la periferie și în suburbane, chiar dacă străzile vor deveni și pe 
acolo de piatră. 

Ceeace năzuim noi să facem acum, este să prevedem cadrul dezvoltării viitoare. 
Ceeace clădim astăzi, fie și din imitație de piatră, să nu fim nevoiţi a dărâmă mâine 
numai din cauza neprevederii noastre. Să întrebuințăm terenul în modul cel mai ra- , 
tional pentru higiena și economia generală a orașului. Să căutăm forme și procedee 
de construcţiune ca să scădem cât mai mult costul, adică din cele 5.000 ore de lucru 
pentru o locuință muncitorească. Să părăsim lutul şi să ajungem la case care să ne 
satisfacă cerințele, ȘI înșirate pe străzi de piatră, atât în metropolă cât și în suburbane. 

6. Evoluția oraşului deci nu se poate realizà fără o evoluție a locuinței din toate 
punctele de "vedere. Mai ales în Capitală, în această direcție trebuiesc îndreptate 
eforturile arhitecților noştri dacă voim să facem în adevăr operă de urbanism, iar 
nu numai de aliniere a străzilor cum se făceă în secolele trecute aiurea și suntem forțați 
a face încă și astăzi la noi, ca efect al multiplelor lipsuri de care ne vom ocupă. 

Trebuie să începem dar și la noi cu rafionalizarea gospodăriei terenului și ratio- 
nalizarea construcțiunii (2). Să ne convingem de legea că: lărgimea străzilor si su- 
prafeţele curților trebuie să fie proporționale cu înălțimile clădirilor ceeace atrage 
prin comassări, norma de a construi numai pe marginile blocurilor (Randbe- 
bauung). Mai ales în cartierele de locuinţe ieftine, să existe acele Heimstăttengărten 
(grădini acasă) recomandate prin instrucţiunile germane din 1924, care reprezintă 
ultimul progres în raționalizarea terenului. 

Trebuie să mai atragem atenţia că aproape în acelaș fel se rezolvă aceste ra- 
ționalizări fie urmărind locuinţa colectivă, fie locuința familială. Spre exemplu, 
realizarea (grădinilor acasă) (Heimstăttengărten) este chestiune de ordin economic 
și tehnic și se pune în deosebi la proiectele pentru locuințe colective, pe blocuri, 
D-1 W. Kharachnick, deja citat, propune o raționalizare a terenului pentru locuințe 
colective în cartierele centrale, cu câte 12 etaje distribuite pe blocuri cuprinse între 
strade largi, la câte 200 m. distanță şi cu grădini vaste în centrul lor, amenajate cu 
toată îngrijirea. Locuințele. din aceste blocuri vor avea una, două, trei, patru sau 


. 





(1) C. Sfinjescu: Căminul Muncitorului (Rev. Energia», Iunie 1921). 
(2) Dr. Ing. Block: Probleme des Bauens, 1928. 

cinci încăperi. D-l Siedler (1) propune o soluţiune care pare mai avantajoasă din 
punct de vedere higenic și care poate fi recomandată și pentru cartierele relativ 
centrale din Bucureşti, adică utilizează clădiri cu trei etaje care acopăr numai 
22,5% din terenul blocului, restul rămânând pentru grădini permanente cu acces 
liniștit, fără praf ori zgomot. Locuințele sunt astfel grupate că la fiecare odihnă de 
scară au acces câte 4apartamente cu câte două și trei camere de locuit plus 
dependinţe. 

In ambele soluțiuni rezidă la bază ideea de a concentră spaţiul liber deoparte 
şi construcțiunea de alta, idee care va trebui să transforme în acest secol aspectul 
compunerii celulare a orașelor, îmbunătăţind în acelaș timp felul de trai al popula- 
Hei, chiar dacă am păstră aceeaș densitate de locuitori pe hectar. 

Evoluţia locuinței mai are loc si în ce privește mărimea, distribuția si rolul 
încăperilor în raport cu circulaţia interioară, cu luminatul ei, cu mobilierul fix, cu 
materialul divers ce intră în compunerea ei, cu aspectul ei exterior, etc. Fiecare 
element al locuinţei se studiază în mod științific si deci detailat, până se găsește solu- 
tia cea mai avantajoasă față de condițiile climaterice, sociale, economice, ete. din 
localitatea respectivă. Se impune dar ca si pentru București să se facă chiar de acum 
asemenea studii, odată cu planul de sistematizare al orașului, spre a se grăbi evo- 
lutia firească spre progres și a locuinței populare bucureștene. 

Asemenea studii găsesc că incumbă tot administraţiei municipale, fiindcă 
cer sacrificii stăruitoare. Societăţile cu caracter particular nu au acest scop, sunt 
grăbite ;'şi chiar dacă din punct de vedere economic sunt interesate a face uneori 
asemenea studii, în graba lor de realizare, studiile ar fi incomplete și mai ales unila- 
terale. Primăria Municipiului ar puteă institui concursuri pentru perfecționarea . 
locuinței, însă numai pe baze de programe urbanistice, alcătuite de specialiști si 
în concordanță cu programul sistematizării orașului, 


wv Ze 


C) Dar chiar numai pentru a formulă problemele mari ale sistematizării regiunii 
București, sau dacă am voi să ne mărginim cercetările numai asupra dezvoltării 
viitoare a zonei interioare a Capitalei, avem nevoie în prealabil de o serioasă, si- 
gură și completă documentare urbanistică, care să conducă la alcătuirea progra- 
mului. O asemenea documentare nu se poate adună nici în termen prea scurt, nici 
cu un personal improvizat. Şi pentru documentare este nevoie de un program prea- 
labil. 

7. Credem că rolul comisiunii menționată mai sus, instituită de d-l Dr. I. Cos- 
tinescu, Primarul actual al Municipiului, este tocmai acela de a alcătui acest program 
prealabil asupra documentării de furnizat si mai ales de a stărui pe lângă admini- 
strațiunea generală a Muncipiului ca să-i pună la dispoziţie mijloacele de adunare 
a materialului documentar. 








(1) Probleme des Bauens, pag. 47-54: 

Documentarea necesită în prealabil un grup de studii generale și o serie de 
anchete conduse cu competența specialistului. Urgenţa cu care trebuiesc sfârșite 
aceste documentări impune o sporire a colaboratorilor comisiunii pe specialități, 
colaboratori cari să aibă, pe lângă dexteritatea în asemenea lucrări, și toată dra- 
gostea de a duce la bun sfârşit, și cât mai curând, misiunea ce li se va încredință, 
Din experiența ce am, știu că misiunea nu va fi ușoară, mai ales că o documentare 
ordonată ne lipseşte în bună parte pentru Bucureşti și vor trebui multe investi- 
gaţii, multe cercetări, spre a puteă adună materialul folositor. 

Documentarea trebuie să se ocupe de teren si climă, de populaţie, de lucrările 
existente şi viitoare; adică cu studiile generale geografico-istorice, sociologice. şi 
tehnice. Anchetele se vor referi în special la producţie și circulaţie ; la higiena ora- 
sului şi locuinţelor; la estetica poziţiilor naturale și a construcţiilor ca și oricăror 
lucrări urbane ; la problema economică a locuinței şi a clădirilor publice ` la finanțele, 
legislaţia si administraţia referitoare sistematizării regiunii, 

8. Va fi dar foarte variată această documentare și deci variați vor trebui să 
fie specialiștii cari vor colaboră la ea, ca și mijloacele pe care ei ar trebui să le utili- 
zeze spre a adună un material cât mai complet, mai exact și deci mai de valoare. 
Acești specialiști vor trebui să lucreze după o directivă coordonată de comisiunea 
urbaniștilor, cari să fie continuu în contact cu comisiunile speciale de documentare, 
pentru ca materialul adunat să le fie de un folos urbanistic cât mai mare. 

Noi am vedeă necesare trei comisiuni care să lucreze la documentare: 

a) Comisiunea geografico-istorică din care să facă parte cel puțin un geograf, un 
geolog, un istoric, un membru al Comisiunii Monumentelor Istorice, un meteo- 
rolog, un delegat al Cassei Pădurilor, un hidrolog, un urbanist, un delegat al Ca- 
merelor Agricole. Comisiunea aceasta va cercetă tot ce se referă la trecutul și viitorul 
dezvoltării aglomeraţiunii măcar pe cele 36.000 hectare care ne interesează din 
punctele de vedere speciale menționate. Ea va indică norme pentru viitor, elemen- 
tele vechi de conservat, spaţiile libere si plantațiile, utilizarea apelor, etc., ținând 
seamă de teren şi climă. Izvoarele documentării le vor trage fie din cercetări pe 
teren, fie din lucrări anterioare speciale, publicate ori nu. 

Institutul Geologic, cel Meteorologic, Academia Română, Arhivele Statului, 
cercetările Ministerului de Lucrări Publice și celui de Agricultură, vor fi folosite în 
ce priveşte lucrările pe specialități, care coordonate pot duce la concluzii interesante 
din punct de vedere urbanistic, care concluzii singure pot da adevăratele prescrip- 
Hunt ale programului sistematizării. 

b) Comisiunea socialo-administrativă din care să facă parte un sociolog, un 
economist, delegat al Academiei Industriale și Comerciale, un membru delegat al 
Camerelor de Industrie și Comerţ, un membru al Consiliului Superior Administrativ, 
un jurist, membru al Consiliului Superior Legislativ, un financiar delegat de o mare 
instituţie financiară, Directorul Contabilităţii Municipiului, un delegat al Mini- 
sterului Sănătăţii Publice, Directorul Serviciului Sanitar al Municipiului, un delegat 
al Ministerului Muncii pentru locuințe, un urbanist, un delegat al presei, un de- 
legat al Ministerului de Instrucție Publică, un delegat al Ministerului de Finanţe. 

Acestei comisiuni îi cade sarcina să pregătească materialul documentar si 
aplicativ în materie economică, higienică, socială financiară, legislativă, admini- 
strativă, etc., care să asigure nu numai alegerea directivelor celor mai proprii acestei 
regiuni geografice, în privința amenajerii dezvoltării viitoare a vieții sociale, dar 
care să asigure că programul stabilit pe asemenea directive va fi realizat în condi- 
tiile cele mai bune. 

Astfel higienistul va indică ce este de transformat din punct de vedere higienic 
în regiune, atât pe cartiere, cât și ca locuință luată aparte ; fie din punct de vedere 
constructiv, fie din punct de vedere al legislației sanitare urbanistice, Economistul 
cu industriașul și comerciântul vor cercetă problemele relative la producția si con- 
sumul populației din regiune, în deosebi cele ce se pun pentru o dezvoltare avanta- 
joasă în viitor, pe care sociologul să o găsească conformă condițiilor sociale urmă- 
rite, între care intră si condițiunile de locuire a muncitorului, de care se ocupă şi 
Ministerul Muncii. 

In acelaș timp trebuiesc cercetate care pot fi resursele financiare publice și par- 
ticulare care vor puteă contribui la realizarea sistematizării, chestiuni la care dele- 
gaţii finanţei particulare, ai Statului si comunei vor aveă să răspundă şi să găsească 
noui resurse. Specialiștii juriști vor indică legile trebuincioase pentru a se da forma 
juridică avantajoasă propunerilor pentru transformările viitoare, în special asupra 
restricțiunilor drepturilor de utilizare a proprietății. 

Chestiunile care se vor pune comisiunii vor fi multiple și unele neprevăzute, 
asà că nu putem insistă aici mai mult asupra rolului acestei comisiuni. 

c) Comisiunea tehnico-artistică ar fi formată din membrii actualei comisiuni 
tehnice speciale care aplică la Primăria Municipiului regulamentul de construcţii 
si alinieri al Capitalei, și e formată din specialiști. Apoi din câte un delegat al școalelor 
Politecnice şi de Arhitectriră, din câte un delegat al Consiliului Tehnic Superior, 
al Direcţiei Generale a C. F. R., al Direcţiei Generale de Poduri și Sosele, al Direc- 
Gei Generale a Poştelor, Telegraf și Telefon, al Uzinelor Comunale București, al 
Direcţiei Căilor de Comunicaţie a Municipiului și al Direcţiei Salubrității Munici- 
piului, al Cassei Grădinilor Municipiului București, al Președinției Consiliului de 
Miniștri, al Serviciului Circulaţiei Prefecturei Poliţiei, un delegat al Direcţiei Ge- 
nerale a Porturilor. Căci cu toate aceste instituţiuni planul de sistematizare are 
puncte de contact. 

Această comisiune va adună și ea materialul documentar relativ la: repartizarea 
circulaţiei şi natura ei, la repartizarea edificiilor publice prezente şi viitoare; la 
repartizarea spaţiilor libere publice şi particulare ; la căile de comunicaţie și trans- 
porturile pe căi ferate, şosele și canale de navigaţie ; la studiul chestiunei locuinţei, 
s. a. Din punct de vedere artistic comisiunea va cercetă monumentele și poziţiile 
pitorești de păstrat sau pus în valoare ; transformările de adus piețelor și străzilor 
existente și arhitecturii lor, etc. Tot această comisiune va centraliză studiile și an- 
chetele celorlalte comisii mai sus arătate și, stabilind concluziunile necesare pentru 
programul de sistematizare, va procedă apoi la alcătuirea acelui program, pe baza 
căruia să se poată procedă apoi la alcătuirea pieselor proectului de sistematizare, 


20 


Www.dacoromanica.ro MARA ° 


SISTEMATIZAM BUCURESTIUL 


a legilor si regulamentelor de realizare a prevederilor programului. Programul ai 
anexele lui vor trebui aprobate de Consiliul General al Municipiului înainte de în- 
ceperea întocmirii proectelor spre a se evită cheltueli inutile. 

Programul alcătuit de această comisiune tehnico-artistică va fi supus si exa- 
menului comisiunii pregătitoare, actualmente în ființă și formată mai ales din 
consilieri comunali, după cum am arătat mai sus. 

Directorul Cassei Lucrărilor Municipiului, care are conducerea de resort a siste- 
matizării Municipiului, de sigur va face parte de drept din toate aceste comisiuni 
pentru coordonarea lucrărilor lor și pentru a da sugestiuni comisiunilor în interesul 
urbanistic. E] va ordonă tot materialul adunat de comisiuni și va îngriji de publicarea 
lui îngrijită întrun volum pentru pregătirea opiniei publice (1). 

De sigur că aceste numeroase comisii și cu atâția membri, vor apare la prima ve- 
dere ca un mecanism greoi, inutil, neproductiv, pe lângă că ar fi și costisitor. Toate 
aceste defecte ale comisiunilor sunt însă mai mult ale oamenilor decât ale sistemului. 

Şi în Franța, unde ca si la noi, comisiunile sunt privite mai totdeauna cu scep- 
ticism, în materie de amenajarea oraşelor, unde atâtea interese sunt în joc, tot la 
comisiuni s'a făcut apel pentru documentare și stabilire de programe. Astfel 
prin circulara din 5 Martie 1920, relativă la aplicarea legii din 14 Martie roro pentru 
planurile de amenajare și extensiune a orașelor, ministrul de interne francez, T. 
Steeg, recomandă municipalităţilor să facă apel la informaţiunile ce le pot da 
pentru documentare în special la diferitele asociațiuni de specialiști de felul celor 
ce am enumerat mai sus. 

In Statele Unite, de exemplu orașul Chicago, și-a întocmit planul de amenajare 
ca ajutorul unei comisiuni de a cărei activitate m'am mai ocupat în «Arhiva» - 
(anul I pag. 705). i 

Comisiunea eră sub preşedinţia de onoare a primarului orașului, iar vice preşe- 
dintele comitetului executiv eră Bennett, directorul serviciului lucrărilor tehnice al 
orașului (2). 

Prin o astfel de procedură și cu aceste mijloace, putem ajunge la un program 
pe baza căruia specialistul urbanist, (care pentru Bucureşti legea prevede a fi servi- 
ciul tehnic al Municipiului) să-și elaboreze proiectul de amenajare, 


D) Programul este o operă de urbanist extrasă din materialul documentar 
adunat cum am arătat mai sus. In instructiunile anexate circulării din 5 Martie 
7920 a Ministerului de Interne francez (3) găsim firul conducător la alcătuirea 


, 


(1) Studiile si anchetele de documentare care au servit la programul de sistematizare 
a oraşului Karlsruhe, au fost tipărite într'un elegant volum, foarte îngrijit, în 1926 de către 
d-l Schneider, primarul orașului. Această publicitate poate servi ca model de prezentare a 
documentării trebuincioase stabilirii unui program de sistematizare regională  (General- 
bebaungsplan der Landeshauptstadt Karlsruhe in Baden, 1926. C. F. Müller, Varlagsbuch- 
handlung, Karlsruhe). 

(2) Ten Years Work of the Chicago Plan Commission, April, 1920. 

(3) Ed. Joyant: Traité d'Urbanisme 1923, pag. 167, vol. I. 

unor asemenea programe, tot așă de recomandabil ca și la întocmirea proiectului 
de amenajare. Redăm textual pasagiile de un deosebit interes: 

(Să fii rezonabil în studiul și traseul planului de extensiune, amenajare și în- 
frumuseţare ` rezonabil, fiindcă bugetele Franţei sărăcite nu se potrivesc cu fantezii 
costisitoare ; rezonabil, pentrucă trebuie ținut seama de ce există ; în fine rezonabil, 
fiindcă SE drumurile de fier, astăzi automobilismul, mâine aeronautica, 
pot sfărâmă o eoncepţie prea rigidă, prea absolută ; rezonabil încă, spre a da prin 
vederi destul de largi, satisfacție spiritului de prevedere al legiuitorului (r ). 

«Să studiezi circulaţia interioară si exterioară, aducându-ți aminte că direc- 
țiunea, folosința, caracterul, lărgimea căilor, sunt funcțiuni unele în raport cu 
celelalte. Să làrgesti sau să creezi drumuri de mare trafic cu pante minime, cu un- 
ghiuri deschise, cu raze de giratie ample, cu câmpuri de vedere suficiente, facilitate 
prin tesituri mari la colțurile stradelor. Mai curând să ameliorezi decât să răstorni, 
pentru ca să nu. distrugi caracterul, individualitatea oraşului, aspectul lui pitoresc 
şi decorativ. Nu este necesar să favorizezi iutelile mari (2) în centrele populate ȘI 
este inutil să lărgești sistematic străzile pe unde nu trece nimeni. Obligaţiunile 
higienei trebuie să dea atacul cu mult mai energic la curțile obscure decât la stră- 
zile. înguste. 

(Să amenajezi vechile traseuri ` gândește-te la cheltueli și amintește-ţi că o stradă 
nouă ce ar fi de dorit, dar al cărei cost împiedică să fie realizată vreo dată, este mai 
puţin interesantă decât una ameliorată ; că, din cauza pantelor, cel mai bun drum 
de la un punct la altul, nu este totdeatina linia dreaptă; că aliniamentul rectilin 
strică adesea aspectul unei străzi vechi, fără profit apreciabil. Evită totuș ca, în 
vederea suprimării unei cheltueli minime în totalitatea lor, să grevezi aglomerațiunea 
cu o jenă iremediabilă. f 

«Caută, pe cât posibil, să suprimi pasagiile de nivel ale căilor ferate si podurile 
învârtitoare ale canalelor de navigaţie. Să prevezi si să înlesnești, la unele căi, o 
lărgire ulterioară prin mijlocul bandelor laterale gazonate. š 

«Să studiezi repartiția spațiilor plantate și libere, interioare şi exterioare, 
publice ŞI particulare. Este vorba să punem în orașele noastre mult mai mulți pomi 
si mult mai puţini locuitori pe hectar, iar nu să creem, în orice chip și cu mari 
cheltueli, suprafețe goale alături de altele existente). 

Principiile acestei circulări își pot găsi și la Bucureşti o justă aplicare în alcătuirea 
programului, căci, după cum am arătat până aici, şi la Bucureşti trebuie să fim rezo- 
nabili și să ţinem seamă de resurse, nu atât la desființarea a ceeace există, care 
adesea nu are mare valoare, cât la cheltueli continui de întreţinere a unor lucrări 
ce s'ar prevedeă, dar care nu ar realizà ceva într adevăr folositor sau de o valoare ar- 
tistică deosebită. 





(1) Noi nu am ajuns încă la acel spirit de prevedere al legiuitorului, fiindcă nu avem 
încă o lege de felul aceleia la care se referă circulara. 
(2) Mai potrivit s'ar fi putut spune; prea mari, 

9. Deaceea programul trebuie dela început să fixeze, precis si judicios, care sunt 
elementele ce trebuiesc păstrate în viitor, si să dea chiar indicaţiuni asupra punerii 
lor în adevărată valoare. Ne gândim mai ales nu la valorile artistice, ci la carac- 
terul local, la acele elemente care constitue organe rezultate ale evoluţiei regiunii. 
In opoziţie cu acest punct de program, trebuie să existe și punctul care să scoată 
în relief care anume sunt elementele ce trebuiesc în deosebi combătute, sau 
desființate prin viitoarea amenajare a regiunii. 

Credem că, față de clima noastră și firea românului de a fi legat de pământul 
țării, în primul rând trebuiesc conservate și dezvoltate plantațiile de arbori și su- 
prafeţele acoperite cu apă; vor trebui conservate locuințele familiale cu grădini și 
curți separate. Vor trebui deci oprite distrugerile plantațiilor, și nu încurajate siru- 
rile de căsuțe insalubre înghesuite prin fundături și speculate pe seama chiriașilor. 
In acest ultim caz sunt de preferit clădirile mari de raport, care au avantajul unor 
cheltueli publice de întreţinere mai mici. 

Am vrut aici să dau numai câteva exemple de recomandațiuni necesare ale 
programului, iar nu să rezolv chestiunile care așteaptă în prealabil studiile do- 
cumentare indicate mai sus. 

IO. Tot în capitolul elementelor de conservat:și punerii lor în valoare, intră şi 
monumentele istorice și artistice, și mai ales poziţiile pitorești naturale sau artistice. 

Elemente de asemenea categorii nu sunt prea multe în regiunea Municipiului 
Bucureşti, dar ele pot fi înmulţite, dacă vor fi cercetate în amănunt și scoase în re- 
lief. Astfel, ca să citez exemple cunoscute de toată lumea, cele câteva movile (gorgane) 
din Bucureşti nu sunt de loc puse în valoare artistică, ci din contră, pe zi ce trece, pu- 
nerea lor în valoare este mai compromisă prin lucrările ce se fac în jurul lor. Dealul 
` Mihaiu Vodă (Arhivele Statului), dealul Mitropoliei, dealul dela Radu Vodă, dealul 
Văcăreștilor, şi chiar gorganul St. Ilie (de lângă Liceul Lazăr) și altele, ar puteă 
deveni de un pitoresc interesant, care să fixeze caracterul orașului nostru, prin o 
îmbinare fericită a pitorescului natural cu monumentele istorice sau arhitectonice 
existente sau viitoare. 

Lacurilor dela nordul capitalei, mai SE Tei și Fundeni, atât de pitorești acum, 
le poate fi sporită valoarea considerabil (1). Chiar grădina Cișmigiu cu lacul ei, 
mai are încă de suferit multe transformări, în deosebi în jurul ei, spre a fi pusă 
în adevărată valoare. In fig. 4 dăm o propunere unilaterală pentru punerea acestei 
grădini mai în evidenţă (2). 

Monumentele publice ale Capitalei se caracterizează prin lipsa punerii lor în 
valoare, din punct de vedere urbanistic. Aproape nici unul nu are perspectivă, puține 
au spațiu liber în jurul lor spre a ușură circulația. 








(1) Această chestiune este acum în studiu şi comportă cercetări variate. 

(2) Propunerea esplanadei din fig 4 a fost făcută în 7919 pentru alegerea locului unei ca- 
tedrale a neamului, şi se poate si astăzi adapta pentru a primi „,Patriarhia” şi „Palatul Pa- 
triarhiei”” cum şi alte instituții publice importante. Așeastă propunere comportă o discuțiune 
şi explicare mai amplă, 

Palatul Poștei este un exemplu de asemenea lipsuri care se vor reliefă şi mai. 
mult când Palatul Senatului va fi complet gata, iar terenurile acum aproape neutili- 
zate spre Dâmboviţa vor fi acoperite cu construcțiuni înalte și înghesuite, cum 
se proiectează a se execută. Ameliorarea artistică s'ar putea face în acest colț cu 
sacrificii nu prea mari față de rezultatul permanent și deosebit ce s'ar obţine, re- 
zultat favorizat și de o diferență de nivel propice. In Fig. 5 dăm una din variatele 
propuneri de ceeace s'ar puteă face acolo acum. 

Teatrul Naţional, care pe zi ce trece va fi mai înăbuşit, trebuie căutat să fie con- 
servat în libertate. Ar puteă fi salvat prin o amenajare specială cuprinzând grădina 
Oteteleșanu inclusiv hotelul Frascati. Largul spaţiu dela statuia Brătianu, ori cât 
de rău întreţinut este, tot mai cu voioșie este privit acum de cât va fi în viitor, când 
el va fi redus într'un chip greu de imaginat, prin construcţiile celorlalte trei colțuri 
ale încrucişerii: Primăria, Ministerul Agriculturii, și, auzim, terenul palatului Şuţu, 
va fi clădit cu Ministerul Instrucțiunii. Cel puțin terenul palatului Şuţu va trebui 
expropriat şi unificat cu micile grădini din fața Universităţei, ca o compensație a 
aerului ce va fi pierdut în viitor pe celelalte direcţii. Pe b-dul Brătianu sunt destule 
locuri mari pentru ministere și care nu așteaptă decât să fie clădite. Să concentrăm 
clădirile de o parte si să concentrăm, sporindu-le, spațiile libere, este un principiu 
ce am enunțat și care își are aplicațiunea aici, și higienică și artistică. 

Dar, spre a nu extinde prea mult privirea asupra laturii artistice în raport cu care 
ar fi multe exemple de trecut în revistă, ne îndreptăm la alt punct al programului. 

II. Circulaţia și transporturile interioare orașului si exterioare lui, precum si 
cele interioare întregii zone a Municipiului, trebuiesc studiate prin planul de siste- 
matizare și prezentate în program din'o serie de puncte de vedere. Cel mai important 
obiectiv pentru urbanist, este acela al repartizării circulației pe suprafața ora- 
șului, deci obiectivul congestionării arterelor de comunicaţie (r), în raport cu iu- 
teala ce vrem să păstrăm pentru vehiculele circulând în special în interiorul orașului. 

Pentru a nu da o extensiune prea mare acestui obiectiv, nu voiu mai repetă cele 
ce am mai scris în această privință. Dar, fiindcă o importantă congestiune se pro- 
duce în centrul Bucureștiului din cauza stationär vehiculelor pe străzi, menționez 
că şi la noi se poate studiă o soluționare prin înființarea de stațiuni subterane 
pentru automobile si chiar garaje publice subterane. Squarul Sărindar și piața 
Teatrului Naţional pot fi studiate ca atare, fiind favorizate de străzile limitrofe 
denivelate, cari ușurează accesul la asemenea stațiuni subterane într'un punct 
unde congestiunea se va resimți foarte mult. 

Cât privește transporturile pe căile ferate (2) sau cele pe apă (3), programul lor 
pentru amenajarea regiunii Municipiului, trebuie alcătuit de comun acord cu Di- 
rectia Generală a Căilor Ferate si cu Direcţia Generală a Apelor din Ministerul de 





(1) C. Sfințescu: Problemul circulației în Bucureşti ((Mon. Uniunei Oraș.) din România» 
Februarie 1928). 

(2) C. Sfintescu: Asupra liniei ferate traversând Capitala dealungul Dâmboviţei («Bul. 
Asoc. G-rale a Ing. din Roma, Sept. 1925). 

(3) C. Sfiniescu: Industrializarea intenșivă şi extensivă a Capitalei. (Independența 
Economică», Oct.-Dec. 1921). 

Lucrări Publice, luându-se asigurări de respectarea lui. Până acum nimic nu este 
definitiv hotărît, căci soluţiunile se schimbă radical în fiecare an. 

Chiar în privinţa aeroporturilor trebuiesc luate măsuri prin program. Aero- 
portul dela Băneasa este din zi în zi mai strâns între clădiri ce ies ca din pământ 
şi-i compromit viitorul. Şi aeroporturile militare trebuiesc regulamentate în pro- 
gramul planului de sistematizare regional. z 

Mă rezum la aceste indicatiuni sumare relative la transporturi și circulație spre 
a trece la o chestiune nouă ce merită a figură pe program. 

12. Un «centru civic» al Capitalei, bine determinat, adică bine separat prin artere 
de comunicaţie si bine încadrat cu clădirile monumentale publice, se poate realiză 
prin un plan de sistematizare, asà cum în Viena «ringul» l-a realizat, făcând celebri- 
tateă acestui oraş? Cred că da, deși nu mă gândesc la un ring vienez, care are altă 
geneză şi deci corespunde unei evoluţii speciale, care nu a existat la București. 

Propunerea din fig. 4 nu a fost făcută numai pentru punerea în valoare a gră- 
dinii Cișmigiu, ci si pentru demarcarea unui centru civic al Capitalei care să poată 
fi tratat cu toată arta și îngrijirea trebuincioasă. In București monumentele publice 
sunt puţine, căci cele mai multe din administraţiile publice sunt adăpostite încă 
în case particulare improprii închiriate, ceeace nu ajută bunei rândueli în o admi- 
nistraţie publică. Câteva clădiri importante sunt dejà grupate în jurul centrului civic 
indicat în schiţa de mai sus. Pot fi aci grupate în viitor si celelalte ce mai sunt de 
clădit, fiindcă mai sunt terenuri ce se pot achiziționă de acum de către Stat; mai 
sunt şi destule proprietăţi particulare cu clădiri de mică valoare ce pot fi afectate 
prin comassări pentru clădiri monumentale publice în jurul acestui nucleu. Numai 
astfel Capitala noastră s'ar puteă impune și ca organizaţie, altor orașe din ţară. 

13. Un capitol întreg al programului va trebui consacrat higienei orașului și 
locuinţei. Comassarea proprietăţilor, sau uneori numai corectarea limitelor pro- 
prietăţilor, este o condiție sine qua non pentru progresul higienic al oraşului. Mai 
ales la Bucureşti din punct de vedere urbanistic este nevoie de elaborarea unei legi 
speciale pentru comassarea și rectificarea proprietăților. 

Programul trebuie să arate care vor fi principiile legii pe care, cel ce proiectează 
planul de amenajare, se poate bizui. Prin urmare planul de amenajare va aveă în 
ce priveşte comassarea o lature slabă, fiindcă el va fi alcătuit fără să știm precis 
dacă vom aveă sau nu pentru București o lege pentru comassarea proprietăţilor. 

Principiile comassării trebuie să concorde cu principiul specializării cartierelor 
după categoriile cunoscute, care cer dimensiuni pentru loturi și blocuri, variind cu 
specialitatea cartierului. 

Regulamentele de construcție, regulamentele de poliţie sanitară, lucrările edi- 
litare ce trebuie executate de Administraţia Comunală, ca si organizaţia și conștiința 
administrativă, sunt auxiliarele pe care programul sistematizării din punct de ve- 
dere higienic trebuie să le aibă în vedere. Aceste auxiliare au o importanţă tot așă de 
mare ca planul de sistematizare insus, ba poate, chiar mai mare. Comisiunea care va 
alcătui programul, în mod necesar va trebui să studieze detailat și aceste condițiuni 
de aplicare a planului, 

14, Lucrările edilitare, precum modul de executare a pavajelor, profilele trans- 
versale si longitudinale ale străzilor, conductele de apă, canalizarea oraşului, con- 
ductele pentru curentul electric (iluminat, telefon, telegraf, etc) trebuiesc studiate 
în detaliu. Dar cel puţin programele generale ale acestor lucrări trebuiesc stabilite 
odată cu planul de sistematizare pentru a se lucră după un plan unic, deci con- 
cordant, iar nu ca acum, când fiecare serviciu public desface ceeace un alt serviciu 
public a executat mai înainte cu multă cheltuială, sau dau un aspect lucrărilor lor în 
completă opoziţie cu scopul urmărit de un plan de sistematizare. 

Fiecare din aceste lucrări trebuie să-și ia locul indicat prin planul de sistematizare 
și la timpul hotărît prin planul de lucru. Independenţa aproape completă ce există 
actualmente între aceste servicii trebuie să dispară, dacă vroim să realizăm planul 
de sistematizare. Unele servicii, acum chiar, schimbă cu totul prevederile planului de 
sistematizare, și anume după aprecierea lor, fără să ţină seamă de perturbațiile 
ce produc, și de lipsa de legalitate a schimbărilor ce fac. 

Mai ales faptul că planul viitor de sistematizare este un plan regional, cu atât 
mai mult trebuiesc studiate acum proiectele generale pentru canalizarea, alimen- 
tarea cu apă, cu energie electrică, de pavare a arterelor principale, etc. din întreaga 
regiune a Municipiului ; iar nu să se extindă în mod simplist, pe crâmpee, reţelele ac- 
tuale, căci acesta este un sistem contrar sistematizării, contrar principiilor științi- 
lge 

I5. Prin urmare, programul va arătă nu numai ce se cere planului de amenajare 
regională, ce se așteaptă dela acel plan, dar va da indicaţii de detaliu anume pe ce 
legislaţie trebuie să se bizuiască proiectantul, pe ce mijloace financiare şi pe ce aparat 
administrativ se poate el bizui atunci când se va încercă realizarea planului ce a 
proiectat. 

Proiectantul trebuie să rămână în fiece moment solid pe realitate. Comisiunile să 
edifice întregul aparat, să ridice eșafodajul pe care să se sprijine planul de sistema- 
tizare care nu trebuie să ajungă literă moartă. 

Programul mai trebuie să arate clar pe ce piese tehnice, statistice, etc. trebuie 
să se sprijine lucrarea proiectatorului şi ce anume piese de desen şi la ce scară 
sunt necesare ` apoi ce evaluări trebuie să procure planul de sistematizare. Care pla- 
nuri vor aveă caracterul de plan indicator si care vor fi pentru detalii de execuțiune. 
Cum vor fi alcătuite acele planuri pentru utilizarea lor în serviciul zilnic. 

In fine, ce personal tehnic ajutător se va pune la dispoziţia proiectatorului, în 
ce termen trebuie să alcătuiască planul, ce fonduri necesare studiilor și lucrărilor 
de proiectare i se vor pune la dispoziţie. 
` Cu acest procedeu de lucru se va puteă obţine un plan de sistematizare care să 
reprezinte un progres real față de cel actualmente în vigoare, care a fost alcătuit, 
cum am arătat, în niște condițiuni cu totul speciale. 

'Totuș tin a observă aici că, în cei 2 ani înainte de răsboiu și mai ales în cei 10 
ani de după răsboiu (dela 1918 de când de fapt se aplică planul în totalitatea lui) 
planul actual de sistematizare al Bucureștiului a adus servicii foarte mari orașului. 
Numai dacă am ţine seamă de ordinea relativă ce a pus în haosul ce există înainte, 

de răsboiu în ce priveşte alinierile străzilor; numai dacă am ţine seamă de servi- 
ciul ce face acum ca ghid al sectoarelor în activitatea lor autonomă; și numai 
dacă ne-am gândi la ce s'ar fi întâmplat dacă nici un plan general de aliniere apli- 
cabil nu ar fi existat pentru Bucureşti după răsboiu; aceste considerații sunt sufi- 
ciente ca să conchidem că cei r0—r2 ani de viaţă ai actualului plan (și poate 
chiar 14 ani, dacă ţinem seamă de timpul de pregătire a celui viitor) sunt ani de 
campanie meritoși, cari trebuiesc socotiți dublu la activ. 

Sper că cu această expunere generală am putut da oarecare indicațiuni care să 
convingă pe cei chemaţi că, pentru a aveă un plan serios de sistematizare a regiunii 
Bucureștiului, chestiunea sistematizării trebuie privită serios, studiată serios, 
proiectată serios şi aplicată serios. Adică cu oameni competenți, cari să-și sacrifice 
timpul lor; cu o voință fermă a administraţiei comunale ; cu dragostea de oraș si 
cu banii, tuturora. : 

